**ห้องพิพิธภัณฑ์หมุนเวียน วิถีภูมิปัญญาท้องถิ่น**

 บรรพชนชาวไทยนั้นท่านชาญฉลาด กลั่นกรองศาสตร์นานาที่มาใหม่

 ทั้งความเชื่อแนวคิดและจิตใจ คนนอกในที่แตกต่างทางชาติพันธุ์

 ทั้งเลือกรับปรับเปลี่ยนผสมผสาน สิ่งที่ดีทุกด้านแล้วเสกสรรค์

 เอกลักษณ์แพทย์แผนไทยในปางบรรพ์ ฐานที่มั่นภูมิปัญญาประชาไทย

 เชื่อมโยงกับวิถีแห่งชีวิต ทั้งความคิดและปรัชญาสืบมาได้

 เป็นรูปธรรมให้เราเห็นจนเจนใจ แพทย์พื้นบ้านสืบทอดไว้ทุกเขตคาม

 อีกทั้งแพทย์ชาติพันธุ์สำคัญคิด ผสานสนิทเป็นแพทย์ไทยในสยาม

 ตำรายารักษาไว้ในนิยาม การแพทย์แบบแผนตามบูรณาการ

 เราคนไทยความเป็นไทยให้รู้รักษ์ มุ่งพิทักษ์แพทย์แผนไทยในทุกด้าน

 ให้เลื่องชื่อลือไกลไปเนิ่นนาน เพื่อลูกหลานภาคภูมิใจไปนิรันดร์

ภายในห้องจะมีการจัดแสดง สาธิต องค์ความรู้/ภูมิปัญญาหมอพื้นบ้านโดยสลับสับเปลี่ยนตามความเหมาะสม